سائبیریا کی خاکاس جاتی کی ایک شمن عورت کی سنہ 1908ء میں لی گئی تصویر۔
**شمن/شامان پرستی** ،شمالی ایشیائی اور شمال امریکی سرخ ہندیوں کا قدیم مذہب جس میں بد روحوں کو قبضے میں رکھنے کا عقیدہ شامل ہے۔ شمن پرستی (شمن ازم ) ایسے مذہب کو کہتے ہیں جو شمنوں کے ذریعے ہی چلایا جاتا ہو۔ سائبیریا، افریقا، منگولیا، سرخ ہندی سماج، جاپان، بھارت اور پاکستان سمیت شمنوں کو دنیا بھر میں قبائلی سماجوں میں دیکھا گیا ہے۔ جہاں جدید علاج میسر نہیں ہوتا وہاں اکثر شمن ہی علاج کرتے ہیں، مثلاً بھارت میں روایتی طور پر سانپ کے کاٹے کا علاج شمن ہی کیا کرتے تھے۔ اکثر روایتی سماجوں میں شمن ہی اس کے رسم و رواج کے رکھوالے ہوتے ہیں حالانکہ وہ اکثر توہم پرستی اور نقصان دہ رسوم پھیلانے کے لیے بھی ذمہ دار ٹھہرائے جاتے ہیں۔ مثلاً برطانوی راج کے دوران کچھ انگریز مصنفین نے بھارت میں شمنوں کے بھوت پریت اتارنے کے طریقہ کار دیکھے تو انہیں اسکاٹ لینڈ میں اس سے ملتی جلتی رسوم کی یاد آئی۔

**شمن** یا **شامان** روایتی سماجوں میں ایسے شخص کو کہا جاتا ہے جن کے بارے میں یہ یقین ہو کہ اُن میں ظاہری دنیا سے باہر کسی روحانی دنیا، روحوں، دیوی دیوتاؤں یا ایسی کئی غیر ارضی عناصر سے رابطہ رکھنے یا ان کی طاقتوں سے فائدہ اٹھانے کی قوت ہے۔ شمنوں کے بارے میں یہ مانا جاتا ہے کہ وہ اچھی اور بری روحوں تک پہنچ کر ان پر اثر ڈال سکتے ہیں اور اکثر ایسا کرتے ہوئے وہ کسی خاص بے خودی کی حالت میں ہوتے ہیں۔ ایسی حالت کو اکثر کسی دیوی دیوتا یا روح کا چڑھنا یا حاوی ہو جانا کہتے ہیں۔ روایتی سماجوں میں اکثر بیماری کے علاج معالجے بھی شمن ہی جانا کرتے تھے۔ اکثر قبائل یا روایتی قبیلوں میں شمنوں کا اثر زیادہ ہوتا ہے اور انہیں مذہب اور علاج دونوں کا ذریعہ مانا جاتا ہے۔

تصاویر
------

* اپنے جادوئی ڈفلی کے ساتھ یورپ میں فن لینڈ کا ایک سامی قبیلے کا شمناپنے جادوئی ڈفلی کے ساتھ یورپ میں فن لینڈ کا ایک سامی قبیلے کا شمن
* وسطی ایشیا کے کیزل شہر کا ایک شمنوسطی ایشیا کے کیزل شہر کا ایک شمن
* نیوزی لینڈ کے ماؤری قبیلے کی ایک عورت شمننیوزی لینڈ کے ماؤری قبیلے کی ایک عورت شمن
* سائبیریا کا ایک شمنسائبیریا کا ایک شمن
* کینیڈا کے کواکواکواکاؤ قبیلے کا شمنکینیڈا کے کواکواکواکاؤ قبیلے کا شمن
* میکسیکو کے مایا قبیلے کا ایک شمنمیکسیکو کے مایا قبیلے کا ایک شمن
* جنوبی امریکا کے ایمیزون جنگل کا ایک شمنجنوبی امریکا کے ایمیزون جنگل کا ایک شمن

مزید دیکھیے
-----------

* جھاکری
* دئیل/بیٹان

حوالہ جات
---------

1. ↑  Shamans in Asia, Clark Chilson, Psychology Press, 2003, ISBN 978-0-415-29679-3, *... It is the duty of the ojha to find this out. In Kushtia there is a custom that if anyone is bitten by a snake someone runs to the house of an ojha or a shaman with the news that a man or woman, as the case may be, has a kata gha (cut wound) ...*
2. ↑  North Indian notes and queries, Volumes 4-5, William Crooke, Pioneer Press, 1894, *... The ceremony performed by the Ojha to discover a witch is called kansa kurthi, and much resembles the old Scotch superstition ...*
3. ↑  The Way of the Shaman, Michael Harner, Michael J. Harner, HarperCollins, 1990, ISBN 978-0-06-250373-2, *... Shamans are especially healers, but they also engage in divination, seeing into the present, past, and future for other members of the community. A shaman is a see-er ...*
4. ↑  An Encyclopedia of Shamanism, Christina Pratt, The Rosen Publishing Group, 2007, ISBN 978-1-4042-1140-7, *... A shaman is a specific type of healer who uses a trance state, or alternate state of consciousness, to enter the invisible world ...*